cyanic-selkie/wikianc huggingface dataset:
Linguas románicas
As razóns da diversidade das linguas románicas
Para recoller os trazos comúns e distintivos ás distintas linguas románicas europeas creouse o Atlas Lingüístico Románico (ALiR), que reúne os datos lingüísticos recollidos nos mapas dos diferentes dominios de Romanía.
Rexión Administrativa Especial da República Popular da China
Na actualidade, existen dúas RAE establecidas de acordo coa Constitución, a saber, RAE de Hong Kong e RAE de Macau, as antigas dependencias británicas e portuguesas, respectivamente, reincorporadas a China en 1997 e 1999 respectivamente segundo a Declaración conxunta chino-británica de 1984 e a Declaración conxunta chino-portuguesa de 1987. De acordo coas súas declaracións comúns, son tratados interestatais obrigatorios rexistrados nas Nacións Unidas, e as súas leis básicas, as RAEs chinesas "gozarán dun alto grao de Autonomía. Existe tamén a Rexión Administrativa Especial Wolong na provincia de Sichuan, que non obstante non estableceuse segundo o artigo 31 da Constitución. En xeral, as dúas RAE non son consideradas como parte de China continental, tanto por parte das autoridades chinesas como das RAE.
A disposición para establecer rexións administrativas especiais apareceu na constitución en 1982, en anticipación ás negociacións co Reino Unido sobre a cuestión da soberanía sobre Hong Kong. Foi previsto como modelo para a eventual reunificación con Taiwán e outras illas, onde se basea a República da China desde 1949. As rexións administrativas especiais non deben confundirse coas zonas económicas especiais, que son áreas nas que se aplican leis económicas especiais para promover o comercio e os investimentos.
AMOS 2
Características
AMOS 2 é operado por Spacecom. Foi situado nunha posición a 4º de latitude oeste e da servizo a Oriente Medio (incluíndo Israel), Europa e a costa leste dos Estados Unidos grazas ós seus once transpondedores en banda Ku.
Eleccións a Cortes de 1933 en Galicia
Resultados
En toda Galicia os radicais e as candidaturas da dereita resultaron gañadores. O Partido Radical conseguiu 15 escanos, a Unión Regional de Derechas (integrada na CEDA) 10, Renovación Española 7, Partido Republicano Gallego 6, Partido Republicano Conservador 4 e os independentes 7.
Badaxoz
Xeografía
250px|miniatura|left|Vista do [[río Guadiana dende a Alcazaba de Badaxoz.]] Badaxoz está no suroeste da península Ibérica e ao oeste da provincia á cal lle dá o nome, no límite con Portugal. Con 1440 km², é o terceiro municipio máis extenso de España, despois de Cáceres e Lorca. O centro urbano dista cinco quilómetros da fronteira de Caia, que recibe o nome do río que nesa zona separa España de Portugal. En termos xeolóxicos, está situada na Submeseta Sur. Foi fundada á beira do Guadiana sobre un outeiro de calcarias paleozoicas, labrado polo río até deixalo nun resalte cunha prominencia de 60 metros. Neste outeiro, denominado La Muela, levántase a Alcazaba de Badaxoz, un dos principais monumentos da cidade. O termo municipal de Badaxoz asenta sobre solos derivados dos depósitos terciarios, que empastaron os relevos paleozoicos. O centro da cidade está a unha altitude 182 metros. No resto do termo municipal, varía entre os 150 metros no tramo máis baixo do Guadiana e os 532 metros no pico Cancho de la Bandera, en Serra Luriana.
Clima
De acordo coa clasificación climática de Köppen o clima de Badaxoz é mediterráneo (Csa), ou mediterráneo continentalizado de acordo con outras fontes, por ter unha amplitude térmica notablemente maior que na costa mediterránea. Os invernos son relativamente fríos, con mínimas que chegan a baixar con certa frecuencia dos 0 °C e, por tanto, coas consecuentes xeadas. Por outra banda, os veráns son calorosos, con máximas que poden superar en ocasións os 40 °C. As precipitacións son irregulares, cunha media anual ao redor dos 500 mm. Os meses máis chuviosos son os de novembro e decembro. En cambio, os veráns adoitan ser secos, con tan só algunhas precipitacións de carácter tormentoso xeralmente. No outono e primavera o clima é máis inestable que no resto do ano, producíndose con certa frecuencia tormentas. É frecuente, así mesmo, a aparición de néboas, especialmente persistentes no inverno, incluso durante varios días seguidos, ao estar situada a cidade en pleno val do Guadiana.
Ernst Wollweber
Tralo fin da segunda guerra mundial regresa a Alemaña para militar no Partido Socialista Unificado de Alemaña. Tras varios cargos na República Democrática Alemá faise cargo no ano 1953 do Ministerio de Seguridade do Estado, a Stasi, substituíndo a Wilhelm Zaisser.
Piraña
Ecoloxía
As pirañas teñen a reputación de ser voraces depredadores que cazan as súas presas en bancos. Porén, as investigacións modernas, que "empezaron coa premisa de que se reunían en bancos como un medio de cazar cooperativamente", descubriron que son peixes tímidos que forman bancos para a súa proección dos depredadores, como corvos mariños, caimáns e golfiños de río. As pirañas son "basicamente como peixes ordinarios con grandes dentes".
Eduardo o Vello
Sucesión e inicios do seu reinado
En 909, Eduardo enviou un exército para arrasar Northumbria. Ao ano seguinte, os habitantes de Northumbría estiveron a favor de atacar Mercia, pero atopáronse cun exército combinado de mercianos e saxóns occidentais na batalla de Tettenhall, onde foron destruídos os daneses de Northumbria. Desde entón, non volveron a facer incursións ao sur do río Humber.
Morte
O seu último lugar de descanso está marcado por un bloque de pedra cunha cruz inscrita nos arredores da abadía nun parque público.
Matrimonio e descendencia
O rei Eduardo tivo catorce fillos dos seus tres matrimonios e pode ser que tivese fillos ilexítimos tamén.
Piraña
Ataques
Non é habitual que ataquen ao ser humano, pero informouse de ataques con resultado de morte na cunca do Amazonas. Na cidade de Palmas, Tocantíns, informouse de 190 ataques de pirañas na primeira metade de 2007. En 2011, unha serie de ataques no estado brasileiro de Piauí causou feridas a 100 persoas. No estado de São Paulo, outro ataque no río Tietê causou 15 feridos. En 2011, un mozo bébedo foi atacado e matado en Rosario del Yata, Bolivia. En 2012, unha nena de 5 anos brasileira foi atacada e matada por un banco de P. nattereri. Algúns ríos do Brasil teñen sinais de advertencia sobre a presenza de pirañas letais. En 2013, 70 bañistas foron atacados na Arxentina. E en 2015 unha nena de 6 anos morreu despois de ser atacada por pirañas cando o seu bote envorcou.
Estación de Ponferrada
Situación ferroviaria
A estación atópase no punto quilométrico 251 da liña férrea de ancho ibérico que une León e A Coruña, a 512 metros de altitude, entre as estacións de Posada del Bierzo e de San Miguel de las Dueñas. O tramo é de vía única e está electrificado.
Longa distancia
Actualizado a 18 de xuño de 2016.
Letra
Alfabetos
Como exemplos de "alfabetos" pódense mencionar:
Alfabeto arábigo: ﺍ, ﺏ, ﺕ, ﺙ, ﺝ, ﺡ, ﺥ, ﺩ, ﺫ, ﺭ, ﺯ, ﺱ, ﺵ, ﺹ, ﺽ, ﻁ, ﻅ, ﻉ, ﻍ, ﻑ, ﻕ, ﻙ, ﻝ, ﻡ, ﻥ, هـ, ﻭ, ﻱ
Afgani
1925-2002
esquerda|miniatura|190x190px|1 afgani de [[1961. ]]
miniatura|230x230px|100 afganis de [[1963]]
Billetes en circulación
En 2004 e en 2008 melloráronse os elementos de seguranza dalgúns destes billetes e en 2014 introduciuse un novo billete de 1.000 afganis para previr a súa falsificación.
Teoría das laringais
Evidencias das laringais
Non se sospeitou a existencia destes sons até hai relativamente pouco tempo, por seren as linguas anatólicas as únicas linguas indoeuropeas nas que as laringais sobreviviron na escritura. A maioría dos filólogos aceptaron que as laringais existiron, porque, téndoas en conta, se simplifican as explicacións sobre algúns cambios de sons desde PIE ás linguas descendentes que doutro xeito serían bastante difíciles de comprender. Son tres os sons coñecidos como laringais:
A evidencia principal da existencia das laringais obsérvase cando en conexión coa vogal do PIE *e-, h2 a colorea en *a-, e h3 en *o-. En anatolio, porén, h2 conservouse, igual que h3 nalgunhas posicións. Por exemplo:
San Cisco
San Cisco
O videoclip de "Wild Things", o primeiro sinxelo do seu primeiro álbum, foi publicado na canle de Youtube da banda o 16 de outubro de 2012 e foi dirixido por Kasimir Burgess. Alén diso, o sinxelo tamén tivo a súa preestrea na páxina da radio nacional australiana Triple J. No seu primeiro álbum tamén hai unha pista adicional que se chama «John's Song», na que só participa Davieson cantando e tocando a guitarra.
Xira
O 8 de febreiro de 2013, a banda comezou a súa primeira xira polos Estados Unidos, sendo abreconcertos de The Vaccines no Turner Hall Ballroom en Milwaukee, Wisconsin. Recentemente, San Cisco comezou a actuar por Europa coma abreconcertos de Darwin Deez e Kaela Slavik.
Abruñeiro
O abruñeiro ou escambrón  (Prunus spinosa) é un arbusto espiñento da familia das rosaceae. Nativo de Europa, Asia e norte de África. Chega ata os catro metros de altura e medra formando abruñedos (ou abruñais), chegando a ser ás veces tan densas que impiden o paso. É común en Galicia.
O cerolleiro é unha variedade de abruñeiro que dá o cerollo, un abruño doce.
Espiñeireda de Ancares
Patrimonio
A contorna de Espiñeireda de Ancares é o seu principal atractivo, pois está rodeado por montañas e dunha gran riqueza estamental.
Cálamo (sinónimos)
A palabra cálamo (do latín calamus, -i, 'cana', 'cana delgada cortada para escribir', e tamén 'frauta') pode referirse a:
Robert Newton
Traxectoria
Mais o seu personaxe máis notábel é o de Long John Silver, no filme A Illa do Tesouro, de Walt Disney Pictures (1950). A este seguiron outro, sen relación, titulado Retorno á Illa do Tesouro (1954) e mesmo unha serie de televisión en 13 episodios. A súa representación de John Long Silver converteuse co tempo no prototipo do pirata. Newton tamén representou o outro famoso pirata de Bristol, Barbanegra, na película Barbanegra, pero nunca chegou á altura de Long John Silver.
Sobre o escenario, apareceu en moitas obras de Noel Coward.
Aeroporto de Sunshine Coast
O aeroporto de Sunshine Coast, anteriormente aeroporto de Maroochydore, é un aeroporto australiano que serve a Sunshine Coast, Queensland. É a porta de entrada a destinos de vacacións como Noosa, Maroochydore, Mooloolaba e Caloundra. Ten voos directos cada día a Sydney e Melbourne. Ademais, Air New Zealand voa ao aeroporto estavcionalmente, con tres voos semanais dende Sunshine Coast a Auckland.
O aeroporto de Sunshine Coast está situado en Marcoola, a 10 quilómetros ao norte de Maroochydore, e é propiedade do consello rexional de Sunshine Coast. É o único aeroporto da rexión capaz de operar reactores.
GALPon MiniNo
En agosto de 2014, foi liberada a versión 2.1, logo de case dous anos. Carga un 10% máis rápida e inclúe as últimas versións de case todas as aplicacións que traía a versión 2.0. No entanto, pesa case 850 megas, e é 200 megas máis pesada que a versión 2.0. Isto é debido, principalmente, a que trae a versión de LibreOffice 4.2.
Desenvolvemento
En outubro do 2008 publicouse a primeira versión de GALPon MiniNo, a 1.0, que tivo por nome en clave “Málaga” para a súa edición en castelán e “Ronsel” para a edición en galego. A versión 1.1, de corrección de erros, viu a luz pouco despois. Paralelamente publicouse unha versión destinada á xestión de ONG, só con software libre, baixo o nome de MiniNo GestiONG.
Bo Diddley
Bo introduciu ritmos condutores máis insistentes, e un son de guitarra eléctrica máis afiado e duro nun amplo catálogo de temas, xunto con ritmos africanos e un compás que segue sendo un dos piares do rock e do pop. En consecuencia, foi incluído no Rock and Roll Hall of Fame e recibiu o premio Lifetime Achievement Awards concedido pola Rhythm and Blues Foundation e un Grammy pola National Academy of Recording Arts and Sciences. Foi coñecido particularmente polas súas innovacións técnicas, incluída a súa característica guitarra rectangular.
Malabo
Malabo é a cidade máis antiga de Guinea Ecuatorial. Por este motivo pódense ver un gran número de edificios con arquitectura colonial que ao mesmo tempo conviven con edificios modernos construídos na última e recente etapa, xa despois da independencia. As rúas do centro, cun deseño cadrado, revelan a antiga concepción dunha cidade moderna, con zonas peonís en todas elas. A cidade tamén ofrece numerosas zonas verdes e lecer. Este fenómeno provoca unha sensación de arquitectura de presión atenuada pola baixa altura dos edificios nunha combinación entre occidentalización arquitectónica e africanismo.
Nomes
A cidade de Malabo tivo diversas denominacións ao longo do tempo :
Castro de Mabegondo
O castro de Mabegondo, ou castro ou de Santiso, é un castro situado na parroquia de Mabegondo, no lugar do Castro, no concello coruñés de Abegondo.
Malabo
Conquista portuguesa da rexión
Despois da expedición do conde de Arjelejos (o brigadier don Fernando Felipe de los Santos Toro) e o tenente coronel Primo de Rivera, que desembarcou na actual Luba o 24 de outubro de 1778 para tomar posesión en nome de Carlos III de España dos territorios do Golfo de Guinea, a bordo dos barcos "Santa Catalina", "Soledad" e o bergantín "Santiago" fracasaron os diferentes intentos de colonización por parte de España destas terras, quen non dedicou un particular interese na Guinea española, e que en 1827 autorizou que os británicos usasen a illa como base para a persecución do comercio de escravos.
Reinado do terror
Detrás do cuartel preto do Palacio do Gobernador, xunto a unha praia negra onde desauga o río cónsul, está a ignominiosa e famosa prisión de Praia Negra onde numerosas persoas foron encarceradas desde a independencia en 1968. Entre os encarcerados e torturados hai moitos líderes políticos como Rafael Upiñalo, Fabián Nsue, Felipe Ondo Obiang, Martín Puye do Movimiento para la Autodeterminación de la Isla de Bioko (MAIB) o Plácido Micó da formación socialdemócrata Convergencia para la Democracia Social (CPDS).
Castro de Mabegondo
Conservación
O recinto central foi parcialmente destruído por obras recentes. O segundo está afectado por movementos de terras e a parte do parapeto polo leste foi destruída.
Malabo
Clima
Malabo ten unha tempada seca pequena e curta entre decembro e febreiro e unha longa época de choivas que abarca os nove meses restantes. As temperaturas durante todo o ano na cidade son relativamente constantes, cunha media de 25 °C.
República da Illa das Rosas
Dende a primeira década de 2000, a historia da Illa das Rosas foi obxecto de investigación en base ao aspecto utópico da súa xénese.
Jermaine Taylor
Traxectoria profesional
Taylor foi elixido na 32ª posición do Draft da NBA de 2009 polos Washington Wizards. Foi traspasado pouco máis tarde aos Houston Rockets a cambio de diñeiro.
A banda da Loba
O nome do grupo
A banda da Loba non é un nome ao chou. As cinco músicas tiñan a idea clara de escoller un nome vinculado a unha figura feminina coa que se identificaran. Despois de desbotar varias ideas escolleron a Pepa a Loba, a lendaria bandoleira galega do século XIX. A identificación da banda con Pepa a Loba, vén da pretensión de darlle valor á capacidade da muller e á necesidade de que a muller colla as rendas e sexa consciente de que pode facelo todo sen axuda de ninguén, como A banda da Loba as súas cancións, os seus discos, o deseño gráfico, a autoprodución da xira. Asemade, expresan o seu desexo de dar outra acepción á loba como animal, moitas veces empregada coma un insulto.
Río Avia
Toponimia
Avia (e o seu diminutivo río Avión) procede da raíz indoeuropea celta av- ou au-, fonte, corrente de auga. Comparte orixe co río Ave (chamado Avo na época da Gallaecia, hoxe Ave, ao norte do Porto) e con outro ríos franceses, españois e italianos.
Andy Sutcliffe
Resultados completos no Campionato de Europa de Fórmula 2
(clave) (Carreiras en grosa indican pole position; carreiras en cursiva indican volta rápida)
Patty Duke
Traxectoria
Os métodos dos Ross eran en ocasións explotadores e sen escrúpulos; dicían que Duke era dous anos máis novas do que realmente era e inchaban o seu currículo con créditos falsos. Foi Ethel Ross quen ordenou o cambio de nome: "Anna Marie morreu; agora es Patty". Esperaban que "Patty Duke" duplicaría o éxito da actriz Patty McCormack. Esta acción tería dolorosas repercusións no futuro.
En maio de 2011 dirixiu unha versión teatral de The Miracle Worker en Interplayers Theater en Spokane, Washington.
Gran Premio de Bahrain de 2017
Cambios de pilotos
Logo de faltar na saída das dúas primeiras roldas da tempada debido a unha lesión, Pascal Wehrlein volveu á competición con Sauber. Antonio Giovinazzi, que substituíu a Wehrlein en Australia e a China, volveu ser o piloto de probas e reserva do equipo.
Cupé
Uso actual
Incluso os coches de dúas portas cun asento traseiro que agora coñécense como "sedán" utilizan os termos "cupé" e "sedán" indistintamente. Os sedáns de dúas portas con asento dianteiro tipo banco elimináronse co Chevrolet Monte Carlo 1995-1999, que foi o último modelo en ofrecelo.
Moldavia
Historia
Na súa historia, Moldavia está fortemente vencellada a Romanía. O territorio da actual Moldavia foi habitado na Antigüidade polos dacios. Emprazada sobre unha ruta estratéxica entre Asia e Europa, Moldavia foi vítima de numerosas invasións, incluíndo o Principado de Kíiv e os mongois.
A fins da Idade Media a Moldavia comprendía todo o territorio poboado maioritariamente por romaneses emprazado entre os Montes Cárpatos ó oeste e o río Nistru ó leste. No século XIV tendo por núcleo a Bucovina constituíuse o principado de Moldavia que foi invadido e ocupado polos turcos en 1512, a familia de "beŷs" (especie) de "vicerreis" apelidada Besarab ó servizo da chamada "Sublime Porta" (Imperio Otomán) deu o nome ó sector de Moldavia emprazado ó nordeste do río Codrii, así xurdiu a provincia de Besarabia, que incluía case a totalidade da actual República de Moldavia aínda que tamén algúns distritos cara ó sur (que tras 1947 pasaron a Ucraína), deste modo se conformou a parte oriental do principado de Moldavia. Este volveuse tributario do Imperio Otomán tendo como límite oriental o Xedisán e setentrional a Podolia, aínda que en 1812 o Tratado de Bucarest transferiu Besarabia a Rusia como un dos "Principados Danubianos". A parte occidental de Moldavia converteuse máis tarde en parte de Romanía. A Guerra de Crimea fixo retroceder as fronteiras rusas na rexión, aínda que a Besarabia (cuxo territorio é o que constitúe xunto á Transnistria a maior parte da actual república de Moldavia) mantívose baixo control ruso.
Comercio
Con respecto ao comercio exterior, en 2013, Rusia concentrou o 26% das exportacións moldavas seguido por Romanía (17%), Italia (7%), e Ucraína (5%). Por outra parte, tamén en 2013, Rusia subministrou a Moldavia o 14% das súas importacións, seguido por Romanía (13%), Ucraína (12%), e China (8%).
José António Lozano
Traxectoria
Profesor de Filosofía no ensino secundario. Pertenceu ao grupo Hedral. Fixo estudos sobre o filósofo portuense José Marinho. Colabora na revista dixital Palavra Comum.
Talo-bucle
Exemplos
miniatura|dereita|Ribozima cabeza de martelo. miniatura|dereita|O ARNt presenta tres estruturas talo-bucle. As estruturas talo-bucle aparecen no pre-microARN e no ARN transferente, que contén tres verdadeiras estruturas talo-bucle e un talo (brazo) adicional que forma o "talo" da súa forma característica de "folla de trevo". O anticodón que recoñece o codón durante o proceso de tradución está localizado nun dos bucles do ARNt. Dúas estruturas solapadas talo-bucle aparecen nos pseudonós do ARN, nas que o bucle dunha estrutura forma parte do segundo talo.
Falster
Falster é unha illa de Dinamarca localizada no mar Báltico que ocupa unha superficie de 514 km² e ten unha poboación de 43.537 habitantes, dos que un 40% viven na principal cidade, Nykøbing. A illa alberga o punto máis meridional de Dinamarca, Gedser Odde. Está conectada con Selandia no norte por dúas pontes, as pontes de Farø, que son parte da estrada europea E-47 de Copenhaguen (e Helsingborg) a Lübeck (e de aí a Hamburgo e o sur) alemán.
Cosmos: A Personal Voyage
Cosmos: A Personal Voyage é unha serie documental de divulgación científica escrita por Carl Sagan, Ann Druyan e mais Steven Soter cuxos obxectivos fundamentais foron difundir a historia da astronomía e da ciencia, a orixe da vida, concienciar sobre o lugar que ocupa a nosa especie e o noso planeta no universo, as modernas visións da cosmoloxía e as novas máis recentes respecto da exploración espacial; en particular, no tocante ás misións Voyager.
Gran Baía Australiana
Extensión
A máxima autoridade internacional en materia de delimitación de mares, a Organización Hidrográfica Internacional (International Hydrographic Organization, IHO), considera a Gran Baía Australiana como un mar parte do océano Índico. Na súa publicación de referencia mundial, «Limits of oceans and seas» (Límites de océanos e mares, 3ª edición de 1953), asígnalle o número de identificación 62 e defíneo da forma seguinte:
Troy Van Leeuwen
Troy Van Leeuwen, nado nos Ánxeles (California) o 5 de xaneiro de 1968, é un guitarrista e produtor estadounidense que actualmente toca a guitarra, os teclados e ás veces o baixo na banda de hard rock Queens of the Stone Age. Leva na banda dende o verán de 2002 cando se uniu a unha xira xunto con Dave Grohl. Troy tamén tocou noutras bandas como Failure e A Perfect Circle antes de unirse a Queens of the Stone Age, ademais de participar como músico de estudio en varios álbums.
Queens of the Stone Age
A primeira gravación de Troy con Queens of the Stone Age foi Lullabies to Paralyze. A banda entrou no estudio co seu colaborador e multi-instrumentista Alain Johannes substituíndo a Oliveri no álbum. O álbum contou con varios convidados, destacando Billy Gibbons de ZZ Top, que gravou coros e guitarras en "Burn the Witch" e na versión de ZZ Top "Precious and Grace". Apesares de que ao parecer Mark Lanegan rexeitara unha invitación para permanecer na banda, el gravou voces nalgúns dos novos temas e apareceu co grupo na xira de promoción. O álbum foi filtrado a internet en febreiro do 2000 e soou na radio australiana o 3 de marzo como estrea mundial. Lullabies foi editado oficialmente o día 22 de marzo nos Estados Unidos, estreándose no número 5 da lista da Billboard. O 22 de novembro dese ano a banda editou un álbum en directo/DVD chamado Over the Years and Through the Woods, que traía unha actuación en Londres e material extra que incluían vídeos de temas dende 1998 ata o 2005.
Despois de xirar para promocionar o álbum a banda volveu ao estudio para gravar o seguinte traballo en xullo do 2006. Finalmente editouse no álbum Era Vulgaris no cal Van Leeuwen contribuíu significativamente. En varias webs anunciouse que o álbum incluiría moitas colaboracións, incluíndo a Trent Reznor de Nine Inch Nails, Julian Casablancas de The Strokes, Mark Lanegan e a Billy Gibbons de ZZ Top. Josh Homme describiu a gravación coma "escura, dura e eléctrica, algo así coma un traballador da construción". Era Vulgaris rematouse a principios de abril do 2007 e lanzouse no mes de xuño. Os temas "Sick, Sick, Sick" e "3's & 7's" foron editados coma sinxelos a principios dese mes. O baixista Michael Shuman (Wires On Fire, Jubilee) e o teclista Dean Fertita (The Waxwings, The Raconteurs) tomaron os postos durante a xira de Alain Johannes e Natasha Shneider respectivamante.
Smaug
miniatura|dereita|250px|Ilustración do dragón Smaug. Smaug é un dragón que aparece no conto longo O Hobbit de J. R. R. Tolkien.
Música minimalista
miniatura|upright=1.8|Algúns compositores da corrente minimalista (de esquerda a dereita): [[Steve Reich, Philip Glass, John Adams, Terry Riley, Michael Nyman, e Arvo Pärt.]] A música minimalista é unha corrente da música contemporánea xurdida nos Estados Unidos na década de 1960, que representa unha parte importante da música clásica deste país. Os principais compositores cos que é asociada esta corrente son os americanos La Monte Young, Terry Riley, Steve Reich, Philip Glass, e John Adams. A obra considerada como a fundadora do minimalismo musical é In C composta en 1964 por Terry Riley. Ás veces se refire á música minimalista coa denominación máis ampla de música posmoderna.
Presentación
O ano 1976 marcou un fito do movemento minimalista no seu conxunto coas creacións concomitantes de Music for 18 Musicians de Reich, o ópera Einstein on the Beach de Glass, de De Staat de Louis Andriessen, de Für Alina a peza fundacional do tintinnabuli de Arvo Pärt e da Terceira Sinfonía de Henryk Górecki. Todas estas obras teñen en común, ademais da data das súas estreas, que representan un xiro na carreira dos seus compositores, sexa por ser o resultado dun traballo teórico ou creando un novo estilo de escritura que achegará un « sopro de aire fresco » no mundo da música clásica do século XX.
Músicas non occidentais
Para Philip Glass, foi un encontro con Ravi Shankar en París en 1965 o que o introduciu na música da India. Descubriu un principio de acumulación de pequenas unidades musicais para formar unhas máis grandes que influirían fortemente no seu xeito de compoñer. Glass fixo tamén numerosas viaxes a diferentes partes da India para descubrir a súa música e cultura.
Movemento minimalista
Personalidades, ás veces chamadas «minimalistas místicos», como Arvo Pärt, que apareceron a finais da década de 1970, non son por outra banda herdeiros directos dos repetitivos americanos, senón que tamén se inclúen baixo a bandeira do postminimalismo, ou máis xeralmentedo posmodernismo.
Monte Athos
Antigüidade
A península estaba na ruta de invasión de Xerxes I, quen pasou tres anos escavando a Canle de Xerxes atravesou o istmo para permitir o paso da súa frota invasora no 483 a.C. Despois da morte de Alexandre o Grande, o arquitecto Dinócrates (Deinocrates) propuxo esculpir na montaña enteira unha estatua de Alexandre.
Hipopótamo anano
Distribución e hábitat
O hipopótamo anano é endémico da África Occidental, sendo rexistrado na Serra Leoa, Guinea, Costa do Marfil, Liberia e Nixeria. Un rexistro do río Corubal na Guinea-Bissau feito por Cristino (1958), que mantivo que era un individuo, é case certamente un espécime novo de hipopótamo común. É unha especie forestal, preferindo as matas densas achegadas a cursos de auga. Pero tamén pode ser atopado en matas ciliares que se estenden aos bosques transicionais e ao sur da sabana de Guinea.
miniatura|190px|esquerda|Illa Tiwai, na Serra Leoa, onde pode ser atopada unha pequena poboación de hipopótamos ananos.
Características
Os hipopótamos ananos comparten a mesmo formato xeral dos hipopótamos: un esqueleto graviportal con catro pernas curtas apoiando unha armazón corpulenta, e superficialmente parecen miniaturas dos outros hipopótamos, pero hai diferenzas estruturais notábeis entre eles. A cabeza é proporcionalmente máis pequena e arredondada e non tan ancha ou achatada, e os ollos son menos protuberantes e están localizados lateralmente na cabeza. As narinas son anchas e case circulares, e os dedos están ben separados e con garras afiadas. Os membros e o pescozo son relativamente máis longos e o dorso está inclinado cara adiante no canto de ser paralelo ao chan, como no Hippopotamus amphibius. Moitas desas adaptacións están relacionadas aos hábitos máis "terrestres" dos hipopótamos ananos. Ademais, o xénero Choeropsis xeralmente ten un único par de incisivos inferiores, a diferenza do Hippopotamus amphibius que ten dous ou tres pares. A fórmula dentaria é: (I2/1, C1/1, P3/3, M3/3) x 2 = 34. As femias posúen un par de mamas.
Hábitos
miniatura|200px|Hipopótamo anano descansando na auga, Zoolóxico de Aalborg. A maior parte do seu comportamento é semellante ao do tapir, aínda que isto sexa un efecto da evolución converxente. O comportamento do hipopótamo anano diferénciase do hipopótamo común de moitos modos. Mentres o hipopótamo común é gregario, o anano vive solitario ou en pequenos grupos, tipicamente en parella ou unha femia e a súa cría.
Debido aos seus hábitos furtivos, o hipopótamo anano raramente é visto pola poboación local. Os efectos dos predadores na poboación da especie son descoñecidos, sendo o leopardo o único predador natural capaz de atacar o hipopótamo.
Conservación
A maior ameaza á poboación remanente de hipopótamos ananos é a perda de hábitat. As selvas nas cales os hipopótamos viven están suxeitas á deforestación, á ocupación para habitación e a agricultura, con mínimos esforzos para facer sustentábel a retirada da madeira. Debido á redución das selvas, as poboacións quedaron máis fragmentadas, o que conduce á perda da diversidade xenética no potencial grupo de reprodutores.
O C. liberiensis foi clasificado como unha das dez "especies de foco" en 2007 polo proxecto EDGE Species. O EDGE clasificou especies que son evolutivamente distinguidas e que necesitan de maior protección para previr a súa extinción.
Aethelstan de Inglaterra
Reinado
miniatura|333x333px|Pedra de Coroación Saxoa en Kingston-upon-Thames, que mostra o nome de Athelstan. Sendo criado no reino de Mercia por orde do seu pai, como unha forma de conseguir a lealdade deste rebelde país á dinastía cérdica, á morte deste (17 de xullo de 924) foi aclamado de inmediato rei de Mercia.
Ao morrer o seu medio irmán, o rei Aethelweard, logo de tan só 16 días de reinado —ao parecer asasinado por orde súa— o (2 de agosto de 924), a Witan elíxeo como o novo soberano, sendo coroado en Kingston-upon-Thames o 4 de setembro de 924.
Durante o seu reinado demostrou ser un consumado diplomático, preferindo as alianzas á guerra. O 30 de xaneiro de 926 casou á súa irmá Edith con Sihtric ua Ímair, rei viquingo de Jórvik e de Northumbria. Con todo, Sihtric morre ao ano seguinte (927) e Aethelstan aproveitou a oportunidade para anexionarse Northumbria. Isto convérteo no rei saxón coa maior extensión territorial até entón; por esta razón, os demais reis británicos sometéronse ao seu mando en Bamburgh. Na Crónica anglosaxoa descríbese como cada un dos reis se inclina ante o seu supremo líder: "primeiro Hywel, rei de Cornualles, e logo Constantino II, rei de Escocia, e Owain, rei de Gwent, e logo Ealdred de Bamburgh". O cronista Guillerme de Malmesbury engade ao rei Owain de Strahtclyde entre os reis sometidos.
Vía catalá
Repercusión política
A vía catalá serviu de inspiración para que no País Vasco o movemento Gure Esku Dago preparase a Cadea humana polo dereito a decidir do País Vasco o 8 de xuño de 2014 entre Durango e Pamplona
A Gándara, Churío, Irixoa
A Gándara é un lugar da parroquia de Churío no concello coruñés de Irixoa, na comarca de Betanzos. Segundo o IGE, en 2011 tiña 9 habitantes (4 homes e 5 mulleres).
Campionato de Galicia de fútbol 1918/19
Inscribíronse o Fortuna de Vigo, o Vigo Sporting Club, o Real Club Coruña, o Deportivo da Coruña e o Pontevedra Athletic Club. O torneo foi disputado en forma de liga a dúas voltas. O Pontevedra Athletic foi descualificado por se retirar do campo poucos minutos antes da fin do tempo regulamentario en protesta pola actuación do árbitro durante un partido fronte ó Coruña. Proclamouse campión o Vigo Sporting Club.
Fanzine
Fanzine galego
De 1981 é Xatrude, editado pola Aula de cultura do Casino-Ateneo de Monforte de Lemos e dirixido por Antón Rodríguez López. Cara a 1980 apareceron Kinkaya Fina en Marín, da man de Miguel Villanueva Graña, Rosalinda en Santiago de Compostela, editada por Javier Valle-Inclán Alsina , Castrellis en Vigo, e La Barandilla na Coruña, coordinada por Mercedes Modroño e Herminio Otero, como órgano de expresión do grupo poético do mesmo nome.
Illa Air Force
O primeiro rexistro escrito da existencia da illa foi en 1948, do mesmo xeito que a veciña Illa do Príncipe Carlos e a Illa Foley, por un membro da tripulación da Royal Canadian Air Force (RCAF), Albert Ernest Tomkinson, voando nun Avro Lancaster. A illa foi nomeada en recoñecemento do papel da RCAF no levantamento do Arquipélago ártico canadense.
Velocidade do son
Velocidade do son nos sólidos
onde E é o módulo de Young e ρ é a densidade. Con esta fórmula pódese calcular por exemplo a velocidade do son para o aceiro, que é aproximadamente de 5,148 m/s.
Masía Freixa
A Masía Freixa (en Masia Freixa) é un edificio modernista da cidade de Terrasa que se atopa no parque de Sant Jordi, antigos xardíns e terreos adxacentes na masía, dentro do barrio de Ca n'Aurell. Construída en 1896, foi pensada orixinalmente como unha fábrica de fiado e foi reformada entre 1907 e 1914 por Lluís Muncunill i Parellada, que a transformou na residencia familiar do industrial téxtil Josep Freixa. O arquitecto converteuno nunha das xoias do modernismo da cidade, coa súa estrutura de arcos e voltas de inspiración gaudiniana e os muros pintados de branco, de onde sobresae unha alta torre.
El Guinardó
O barrio do Guinardó atópase dentro do antigo municipio de Sant Martí de Provençals, no límite de Horta (co termo do cal compartiu algúns terreos) e con Gràcia, e esténdese polas ladeiras orientais da Muntanya Pelada. Ata os últimos decenios do século pasado o sector estivo ocupado por campos de cultivo, canteiras (o sector actual de Can Baró), pastos e casas de labor, entre as cales Mas Guinardó, que había de dar nome ao barrio, o Mas Viladomat, o Mas Casanoves, o Mas Vintró e a Torre dels Pardals.
Bicapa lipídica
Asimetría
En moitas membranas naturais a composición das capas externa e interna da bicapa son diferentes. Nos eritrocitos humanos a capa interna (citoplasmática) está composta en grande medida de fosfatidiletanolamina, fosfatidilserina e fosfatidilinositol e os seus fosfolípidos derivados. Polo contrario, a capa externa (extracelular) ten unha composición baseada na fosfatidilcolina, esfingomielina e unha variedade de glicolípidos, Nalgúns casos esta asimetría depende do lugar onde se forman os distintos lípidos na célula e reflicte a súa orientación inicial. As funcións biolóxicas desta asimetría dos lípidos non se coñecen ben, mais está claro que son importantes en varias situacións. Por exemplo, cando a célula sofre apoptose, a fosfatidilserina (normalmente situada na capa citoplasmática) transfírese á capa externa: alí é recoñecida polos macrófagos, que fagocitan activamente a célula moribunda.
Contención e separación
A principal función biolóxica da bicapa lipídica é separar determinados compartimentos de contido acuoso do que os rodea. Se non existise algunha forma de barreira que delimitase o que é unha célula e o que é o exterior, sería mesmo difícil definir o concepto de organismo vivo. Esta barreira é a bicapa lipídica en todas as formas de vida coñecidas agás nunhas poucas especies de arqueas, que utilizan unha monocapa lipídica especialmente adaptada. Mesmo se ten proposto que as primeiras formas de vida puideron ser unha simple vesícula lipídica con inicialmente unha soa capacidade biosintética: a produción de máis fosfolípidos para a bicapa. A capacidade de separar da bicapa lipídica está baseada no feito de que as moléculas hidrófilas non poden cruzar facilmente o centro hidrófobo da bicapa, como se discute máis abaixo no apartado "Transporte a través da bicapa".
Métodos de caracterización
dereita|miniatura|210px|[[Eritrocitos humanos vistos con microscopio de fluorescencia. A membrana plasmática está marcada cunha tinguidura fluorescente. A barra de escala é de 20μm.]]
As medicións eléctricas son unha forma directa de caracterizar unha importante función da membrana: a súa capacidade de separar e impedir o fluxo de ións en disolución. Aplicando unha voltaxe a través da bicapa e medindo a corrente resultante, pode determnarse a resistencia eléctrica da bicapa, que é relativamente alta (108ohm*cm2 de resistencia en bicapas lipídicas puras ), xa que a parte central hidrófoba é impermeable a substancias cargadas. A presenza de furados na bicapa de só uns poucos nanómetros causa un importante incremento da corrente eléctrica. A sensibilidade do sistema é tal que mesmo se pode determinar a actividade dunha soa canle iónica.
Mecánica das bicapas
\Lambda é unha medida da enerxía necesaria para expoñer o bordo da bicapa á auga ao rachar a bicapa ou crearlle un buraco. A orixe desta enerxía é o feito de que ao crear ese tipo de interface quedan expostas á auga algunhas das colas lipídicas, pero a orientación exacta dos lípidos deste límite non se coñece. Hai algunhas evidencias de que poden coexistir tanto poros hidrófobos (colas rectas) coma hidrófilos (cabezas curvadas).
Amelio Robles Ávila
Traxectoria
No 1924 apoiou ao xeneral Álvaro Obregón contra a rebelión delahuertista, baixo o mando do xeneral Adrián Castrejón Castrejón; participou na batalla da facenda de pozuelos (na que faleceu o xeneral delahuertista Marcial Cavazos e Robles foi ferido). Foi neste momento cando decidiu adquirir unha nova identidade, asumindo o nome de "coronel Robles", vestindo sempre de xeito masculino e amosando abertamente a súa identidade de xénero.
Bicapa lipídica
Aplicacións comerciais
Ata hoxe, a aplicación comercial máis exitosa das bicapas lipídicas foi o uso de liposomas para a administración de medicamentos, especialmente no tratamento do cáncer. Os liposomas son unha especie de vesículas artificiais. A idea básica do uso de liposomas para a administración de fármacos é que o fármaco vai encapsulado en disolución no interior do liposoma, o cal é despois inxectado no paciente. Estes liposomas cargados con fármacos viaxan a través dos sistemas corporais ata que se unen aos destinos diana e alí rompen, liberando o fármaco. En teoría os liposomas deberían ser un método ideal de administración de fármacos, xa que dentro deles se pode illar case calquera fármaco liposoluble, pódenselle inserir moléculas que se unan a determinados tecidos diana e son relativamente pouco tóxicos porque o noso corpo posúe vías metabólicas para degradar os lípidos que os compoñen.
Outra potencial aplicación das bicapas lipídicas é no campo dos biosensores. Como a bicapa lipídica é a barreira que hai entre o interior e o exterior da célula, tamén é un sitio de intensa transdución de sinais. Durante anos os investigadores trataron de aproveitar este potencial para preparar un dispositivo baseado nas bicapas para usalo na detección de substancias con uso clínico ou no bioterrorismo. Pero os progresos foron lentos e, aínda que algunhas compañías desenvolveron sistemas de detección automáticos baseados en bicapas lipídicas, só se usan para fins de investigación. Un exemplo é o chip desbotable ofrecido por Biacore Life Sciences, que utiliza bicapas lipídicas, ou os de Nanion Inc que desenvolveu un sistema para estudos electrofisiolóxicos (planar patch clamp). Tamén se está a investigar noutras aplicacións máis exóticas como o uso de poros de membranas de bicapa lipídica para a secuenciación do ADN en Oxford Nanolabs, que aínda non é comercialmente viable.
Historia
Aínda que os resultados deste experimento eran precisos, Fricke malinterpretou os datos e pensou que a membrana celular constaba dunha soa capa de moléculas. Evert Gorter (1881–1954) e F. Grendel da Universidade de Leiden abordaron o problema desde outra perspectiva, estendendo os lípidos dos eritrocitos formando unha monocapa nun dispositivo Langmuir-Blodgett. Cando compararon a área da monocapa coa a área superficial das células observaron que a relación era de 2 a 1. Posteriores análises puxeron en evidencia varios erros e asuncións incorrectas nese experimento, pero, por pura sorte, estes erros se cancelaban e con eses datos defectuosos Gorter e Grendel chegaron á conclusión correcta: a membrana celular era unha bicapa lipídica.
Teddy Pilette
Traxectoria
En 1977, Capparelli contratou a Pilette para pilotar co moribundo equipo BRM na Fórmula Un, e tamén no Campionato de Fórmula Un Aurora AFX ao ano seguinte.
Eixo cafeteiro
Pola importancia cultural e a paisaxe cultural do eixo cafeteiro, procedeu a UNESCO en declarar como Patrimonio da Humanidade no ano 2011, parte desta zona, para recoñecer a paisaxe e a cultura máis representativas desa rexión cafeteira, á cal se lle denominou Paisaxe Cultural Cafeteira.
Instrument Soundtrack
Instrument Soundtrack é un álbum da banda estadounidense de post-hardcore Fugazi, editado o 23 de marzo de 1999 polo selo Dischord Records. É unha banda sonora instrumental para o documental Instrument, que trata sobre a banda e foi realizado polo director Jem Cohen. Principalmente está formada por cancións non editadas anteriormente e temas descartados das sesións de estudio, así como varias versións demo de cancións dos seus álbums (principalmente de End Hits). Destaca particularmente "I'm So Tired", unha balada a piano interpretada e cantada por Ian MacKaye, que se separa bastante do tradicional son post-hardcore da banda.
Micronema
Postulouse que este orgánulo funciona cooperativamente coas roptrías, as cales son tamén orgánulos secretores especializados. É posible que, o micronema inicie a unión ao eritrocito, e a roptría segregue proteínas que crean a membrana vacuolar parasitófora, na cal o parasito pode sobrevivir e reproducirse.
Ōkamiden
Ōkamiden, coñecido como Ōkamiden: Chiisaki Taiyō (大神伝～小さき太陽～) no Xapón, é un videoxogo de acción e aventuras publiscado por Capcom para Nintendo DS. É a secuela directa de Ōkami, un xogo lanzado para PlayStation 2, Wii e PlayStation 3.
Frutosa 6-fosfato
Como o fosfato da molécula está ionizado a pH celular, a carga negativa que ten impide que a molécula atravese a membrana plasmática e escape da célula.
Papel na glicólise
A frutosa 6-fosfato é un dos metabolitos intermediarios da glicólise. Orixínase pola isomerización da glicosa 6-fosfato catalizada pola fosfoglicoisomerase (ou glicosa-6-fosfato isomerase), que é unha reacción reversible .
Papel na gliconeoxénese
Na gliconeoxénese a frutosa 6-fosfato orixínase a partir da frutosa 1,6-difosfato, pero a reacción non é a mesma ca a da glicólise, xa que esta non é reversible. Agora utilízase outro encima, a frutosa difosfatase, que realiza unha hidrólise na que se libera fosfato.
Lagoa de Villena
Historia
O xurdimento de mananciais salinos en distintos puntos do álveo propiciou o establecemento de diversas salinas, que aparecen xa citadas na Relación enviada a Filipe II en 1575:
Fernando Sebastián
Traxectoria
Finou o 24 de xaneiro de 2019 en Málaga.
Os Porcallos, Goiás, Lalín
Os Porcallos é un lugar da parroquia de Goiás, no concello pontevedrés de Lalín, na comarca do Deza. Segundo o INE, no 2008 tiña 22 habitantes (7 homes e 15 mulleres), o que supón unha diminución de 5 habitantes con respecto ao ano 2000.
Peruwa
Peruwa foi fillo de Anittas de Kushara e probabelmente o seu sucesor como rei de Kusar (Kuššar) ou Kushara (Kuššara). Foi rabi simmiltim en vida do seu pai, pero non está acreditado que chegase a ser rei, xa que, das inscricións encontradas, en ningunha leva o título real. Reinaba na primeira metade do século –XVII.
4
''Este é o artigo sobre o ano. Para o número, véxase catro''
Feng Shui
Segundo o Feng Shui, a casa dunha persoa reflicte quen é. A distribución e orde dos mobles afecta ao fluír da enerxía invisible, o que xera cambios na saúde e benestar físico, nas relacións con outras persoas ou no status económico.
O practicante de Feng Shui elabora un plano da vivenda, chamado bagua, que mostra como a enerxía invisible se movería a través de portas e fiestras. O bagua consta dun padrón dividido en nove zonas: auga, terra, trono, vento, tai chi, ceo, lago, montaña e lume. Cada zona representa un aspecto da vida dos ocupantes da vivenda. Así, por exemplo, a terra son as relacións, o trono os antepasados etc. No contorno Feng-Shui, o tai chi representa a saúde e sitúase no centro da casa.
Outro mapa tamén empregado polo practicante de Feng Shui é o que representa a planta da vivenda. Dentro debúxase un esquema da persoa deitada, coa cabeza tocando a porta de entrada e os membros distribuíndose nas habitacións e nos recantos. Cando a persoa ten unha afección nalgunha parte do seu organismo, este mapa axuda a situar a zona da casa que se corresponde co órgano enfermo. Tal zona deberá entón ser reorganizada de acordo con certas pautas ditadas polo Feng Shui. Así, será preciso adecuar os mobles e obxectos e eliminar os residuos e elementos perturbadores ou bloqueantes de enerxía. En lugar deles, colocaránse obxectos "auspiciosos" que axudarán a sandar a zona enferma.
The Obliterati
The Obliterati é un álbum da banda estadounidense de post-punk Mission of Burma, editado o 23 de marzo do 2006 a través do selo Matador Records. Orixinalmente o seu título ía ser "Aluminum Washcloth". Foi elixido por Pitchfork Media o 33 mellor álbum do ano 2006.
Leopardo
Subespecies
Porén, algúns consideran tamén a:
Vilaia de Ouargla
Ouargla (en lingua árabe ولاية ورقلة) é unha provincia (wilaya) da zona oriental de Alxeria. A súa capital é Ouargla.
Hjalmar Frisk
Traxectoria
É internacionalmente recoñecido por numerosas publicacións. Xa en 1927 realizou unha tradución do documento histórico Periplus Maris Erythraei. Talvez a súa obra máis coñecida sexa o Griechisches Etymologisches Wörterbuch en 3 tomos (1954-1972).
Sorgo común
Consumo humano
Baixo o nome de " jowar" na India, a fariña de sorgo é preferida para a elaboración do pan " bhakri", un alimento básico en moitas rexións. Nos países occidentais utilízase na composición de galletas para aperitivos. En Tunes adóitanse facer pasteis de sorgo (droo) e a fariña de sorgo mesturada con auga, especias e azucre pode converterse nunha especie de sopa robusta para o almorzo. O sorgo tamén é a base de bebidas populares, especialmente durante o ramadán. Os talos do sorgo común pódense mastigar como a cana de azucre. .
Investigación
Outra aplicación do sorgo que se está investigando é o biocombustible. O sorgo doce ten moito azucre no tallo, que se pode converter en etanol. A biomasa pódese queimar e converter en carbón, gas sintético e bio-cru.
Cebreiro
Amais como apelido pode referirse a:
Corsario, corsaria
Historia
Os países Europeos renunciaron a contratar corsarios na Declaración de París de 1856. Outros países, como os Estados Unidos renunciaron a estas prácticas máis tarde, durante as Convencións da Haia (1899/1907).
Manuscrito Voynich
O texto
O texto é fluído, como se o escritor entendese ben o que estaba escribindo mentres o facía; o manuscrito non dá a impresión de que cada carácter tivese que ser calculado antes de ser escrito na páxina.
Roger Bacon
A pesar de que Marci dixo que «non opinaba» sobre a anterior afirmación, Voynich tomouna bastante en serio e fixo todo o posible por confirmala. A súa convicción influíu poderosamente na maioría dos intentos de desciframento durante os 80 anos seguintes. Mais, os estudosos que viron o manuscrito e están familiarizados coa obra de Bacon, negan rotundamente tal posibilidade. Tamén hai que advertir que Raphael morreu en 1644, e a compra debeu acontecer antes da abdicación de Rodolfo, en 1611, polo menos 55 anos antes da carta de Marci.
Eclipse de Sol do 20 de marzo de 2015
360px|miniatura|dereita|Secuencia da eclipse solar do 20 de marzo de 2015. A notar que a totalidade remata no Polo Norte, así como que en Galicia será visible aproximadamente entre as 10 e as 12 da mañá, hora local.|alt=Eclipse
Manuscrito Voynich
Johannes Marcus Marci
Tamén hai que sinalar que as únicas probas da existencia de Georg Baresch son tres cartas enviadas a Kircher: unha remitida por Baresch (1639) e dúas por Marci (un ano despois). Tamén é curioso que a correspondencia entre Marci e Kircher acaba en 1665, precisamente coa carta adxunta ao manuscrito Voynich. Non obstante, o resentimento secreto de Marci contra os xesuítas é pura conxectura: era un católico devoto, el mesmo estudara para facerse xesuíta, e pouco despois da súa morte en 1667, foille concedida a pertenza honorífica á Orde.
Ricinus communis
Outra das posibles especies que se distinguiría nas follas e nos froitos é a planta Ricinus communis.